als_Latn dik_Latn sag_Latn
Më në fund moderatorja Fjodora Fjora ka vendosur të thyejë heshtjen mbi faktin se ajo tashmë është bërë nënë. Lajmi mbi adoptimin e fëmijës ka pak kohë që është bërë publik por kjo është hera e parë që vet Fjodora flet për këtë fakt.
Ajo është shfaqur për herë të parë me djalin e saj në kopertinën e revistës “Living” si dhe është shprehur publikisht tashmë për vendimin e saj për të adoptuar djalin e quajtur Alteo, të cilin do ta rrisë si një prind i vetëm. Fjodora në muajin Maj ka nisur procedurat e birësimit, pasi disa muaj më parë, ajo e ka parë Alteon gjatë një vizite në shtëpinë e fëmijës dhe është dashuruar me të. Djali në atë kohë ishte vetëm tetë muajsh. Procedura e birësimit ka zgjatur rreth katër muaj, dhe Fjodora prej muajit Shtator ka mundur ta marrë atë në shtëpinë e saj Alteon.
als_Latn als_Latn